CELEX: 62009CN0303
Language: et
Date: 2009-07-30 00:00:00
Title: Kohtuasi C-303/09: 30. juulil 2009 esitatud hagi — Euroopa Ühenduste Komisjon versus Itaalia Vabariik

24.10.2009   
            
            
               ET
            
            
               Euroopa Liidu Teataja
            
            
               C 256/11
            
         30. juulil 2009 esitatud hagi — Euroopa Ühenduste Komisjon versus Itaalia Vabariik
   (Kohtuasi C-303/09)
   2009/C 256/20
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: L. Flynn ja E. Righini)
   
      Kostja: Itaalia Vabariik
   
      Hageja nõuded
   
   
               —
            
            
               Kuna Itaalia Vabariik ei ole ettenähtud tähtaja jooksul võtnud vajalikke meetmeid, et lõpetada abikava, mis tunnistati õigusvastaseks ja ühisturuga kokkusobimatuks komisjoni 20. oktoobri 2004. aasta otsusega 2005/315/EÜ, millega pikendati „Tremonti-bis” seaduse kehtivust 2002. aastal tugevasti loodusõnnetustest mõjutatud omavalitsusüksustes suhtes (teatavaks tehtud 22.10.2004 numbri all K(2004) 3893) (ELT L 100, 20.4.2005, lk 46) ega nõudnud tagasi selle kava alusel antud abi, on see liikmesriik rikkunud nimetatud otsuse artiklites 2, 5 ja 6 ning EÜ asutamislepingus sätestatud kohustusi.
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Tähtaeg, mille jooksul Itaalia oleks pidanud abikava rakendamise lõpetama ja nõudma tagasi ebaseaduslikult makstud abi, möödus kahe kuu jooksul alates selle otsuse teatavaks tegemist. Enam kui neli aastat hiljem on Itaalia ametiasutustele veel tagasi maksmata enam kui 25 % abist, mille suhtes esitati tagasimaksmise nõue; Itaalia on kohustatud komisjonile teatama ka summa, mis maksti välja abisaajatele, kellel ei olnud selle kava alusel õigust abi saada.